Na osnovu člana 70. Zakona o javnim nabavkama („Službene glasnik BiH”, broj 39/14), a na preporuku Komisije za provođenje postupka javne nabavke u Bosansko-podrinjskom kantonu Goražde, imenovanu Rješenjem Vlade Bosansko-podrinjskog kantona Goražde, br.03-14-90/15 od 22.01.2015.godine, Vlada Bosansko-podrinjskog kantona Goražde, na svojoj \_\_\_\_ redovnoj sjednici, održanoj dana \_\_\_\_\_\_ 2016.godine, ***d o n o s i:***

**O D L U K U**

*o izboru najpovoljnijeg ponuđača za pružanje usluga popravka i održavanja*

*voznog parka u vlasništvu institucija Bosansko-podrinjskog kantona Goražde*

**Član 1.**

 Prihvata se preporuka Komisije za provođenje postupka javne nabavke u Bosansko-podrinjskom kantonu Goražde utvrđena u Izvještaju od radu, br.03-14-90-213/15 od 04.03.2016.godine i za najpovoljnijeg ponuđača za pružanje usluga popravka i održavanja voznog parka u vlasništvu Bosansko-podrinjskog kantona Goražde bira se društvo **„DAMIR COMPANY“ d.o.o. GORAŽDE**, sa ponudom broj:3/2016 od 18.01.2016.godine i ponuđenom cijenom od 15.000,00 KM, bez PDV-a, kao najbolje ocijenjenom.

**Član 2.**

 Prijedlog okvirnog sporazuma dostaviće se na potpis izabranom ponuđaču po proteku roka od 15 dana, računajući od dana kada svi ponuđači, koji su učestvovali u predmetnom postupku zajedničke nabavke, budu obaviješteni o izboru najpovoljnijeg ponuđača.

**Član 3.**

Odluka stupa na snagu danom donošenja i objaviće se na web-stranici Vlade Bosansko-podrinjskog kantona Goražde, uz istovremeno upućivanje svim ponuđačima koji su učestvovali u predmetnom postupku javne nabavke, a naknadno će se objaviti i u „Službenim novinama Bosansko-podrinjskog kantona Goražde“.

**O b r a z l o ž e nj e**

 Predmetni postupak nabavke pokrenut je Odlukom o pokretanju postupka zajedničke javne nabavke standardizovanih roba i usluga koje predstavljaju zajedničku i redovnu potrebu korisnika budžeta BPK Goražde, br.03-14-1642/15 od 16.10.2015.godine. Procijenjena vrijednost nabavke iznosila je 49.000,00 KM. Javna nabavka provedena je putem konkurentskog zahtjeva za dostavu ponuda. Obavještenje o nabavci, br.978-7-2-13-3-13/15 poslano je na objavu dana 24.12.2015.godine, te je istog dana i objavljeno na Portalu javnih nabavki. Pored toga, konkurentski zahtjev za dostavu ponuda upućen je na 3 /tri/ adrese privrednih društava, a tendersku dokumentaciju su preuzela još 2 /dva/ privredna društva.

Komisija za provođenje postupka javne nabavke u Bosansko-podrinjskog kantonu Goražde, imenovana Rješenjem br.03-14-90/15 od 22.01.2015.godine, (u nastavku: Komisija) je uz svoj Izvještaj o radu, br.03-14-90-213/15 od 04.03.2016.godine, dostavila i Zapisnik o pregledu i ocjeni ponuda, br.03-14-90-200/15 od 24.02.2016.godine u kojima je preporučila izbor društva „DAMIR COMPANY“ d.o.o. GORAŽDE za najpovoljnijeg ponuđača.

 U postupku po izvještaju o radu utvrđeno je da je Komisija blagovremeno i pravilno izvršila otvaranje i ocjenu prispjelih ponuda, o čemu je sačinila odgovarajuće zapisnike, u kojima je utvrđeno sljedeće:

* da su zaprimljene/pristigle ukupno 4 /četiri/ ponude;
* da su ponude ponuđača „DAMIR COMPANY“ d.o.o. GORAŽDE i „PORSCHE BH“ d.o.o. SARAJEVO prihvatljive;
* da ponude ponuđača „ENOL“ d.o.o. GORAŽDE i „AUTOSAOBRAĆAJ“ d.o.o. GORAŽDE nisu prihvatljive, a iz sljedećih razloga:
1. Ponuđač „ENOL“ d.o.o. Goražde je isključen zbog neispunjavanja uslova za kvalifikaciju (*ekonomsko-finansijska sposobnost*) jer uz svoju ponudu nije dostavio traženo uvjerenje najmanje jedne poslovne banke u kojoj ima otvoren račun da je isti bio solventan u posljednjih 6 /šest/ mjeseci prije prijave na predmetni postupak javne nabavke ili od datuma registracije, odnosno početka poslovanja ako je ponuđač registrovan, odnosno počeo sa radom prije manje od 6 /šest/ mjeseci, kao ni spisak uredno izvršenih ugovora (promet minimalno 15.000,00 KM) u skladu sa članom 48. stav (2) Zakona, a koji su u vezi sa predmetnom nabavkom u posljednje 3 /tri/ godine, ili od datuma registracije odnosno početka poslovanja ako je ponuđač registrovan, odnosno počeo sa radom prije manje od 3 /tri/ godine (*tehničko-profesionalna sposobnost*).
2. Ponuđač „AUTOSAOBRAĆAJ“ d.o.o. Goražde je isključen zbog neispunjavanja uslova za kvalifikaciju jer uz svoju ponudu nije dostavio spisak uredno izvršenih ugovora (promet-minimalno 15.000,00 KM) u skladu sa članom 48. stav (2) Zakona, a koji su u vezi sa predmetnom nabavkom u posljednje 3 /tri/ godine, ili od datuma registracije odnosno početka poslovanja ako je ponuđač registrovan, odnosno počeo sa radom prije manje od 3 /tri/ godine (*tehničko-profesionalna sposobnost*).

Izabrani ponuđač je odabran primjenom utvrđenog kriterija najniže cijene, koja je ponuđena u iznosu od 15.000,00 KM, dok su ostali ponuđači, čije su ponude prihvatljive, ponudili sljedeće cijene:

1. „PORSCHE BH“ d.o.o. SARAJEVO, 26.400,00 KM;

čime je utvrđen i njihov sukcesivni red.

Tokom pregleda i ocjene predmetnih ponuda primjenjen je institut objašnjenja/obrazloženja ponuđene cijene ponuđača „DAMIR COMPANY“ d.o.o. Goražde, a u skladu sa članom 66. Zakona. Naime, Komisija je utvrdila da je cijena predmetnih usluga iz ponude navedenog ponuđača neprirodno niska, jer je za više od 20% niža od cijene drugorangirane prihvatljive ponude, pa je, shodno članu 17. stav (7) Uputstva za pripremu modela tenderske dokumentacije i ponuda, zatraženo od navedenog ponuđača da u ostavljenom roku od 7 dana dostavi pisano osnovano obrazloženje cijene iz predmetne ponude.

Ponuđač „DAMIR COMPANY“ d.o.o. Goražde je u ostavljenom roku dostavio pisano pojašnjenje neprirodno niske cijene čiji su sastavni dio činili Ugovor o redovnom servisu motornih vozila, vanredne popravke vozila različitih vrsta, njihovih sklopova i podsklopova u slučaju nepredviđenih kvarova, ugradnja rezervnih dijelova kod vanrednih popravki vozila, isporuka autodijelova, autoguma i potrošnog materijala, br.04-14-31-1957-2/15 od 28.12.2015.godine, zaključen sa JU „Dom zdravlja-Isak Samokovlija“ Goražde, i obračuni plate za 01/2016 za 2 /dva/ zaposlenika. U svom obrazloženju ponuđene cijene od 17.02.2016.godine, imenovani ponuđač je naveo da se cijena norma sata navedenih usluga u većini automehaničarskih radnji u Goraždu kreće u rasponu od 10,00 – 15,00 KM bez PDV-a, da posjeduju vlastiti poslovni prostor što omogućava niže troškove rada i veću konkurentnost na tržištu. Kao dokaz priložen je zaključen ugovor za pružanje predmetnih usluga sa gore navedenom ustanovom u kojem je ponuđena cijene predmetnih usluga niža od onih koje su predmet ovog pojašnjenja. Na osnovu svega naprijed iznesenog, imenovani ponuđač ispunio obavezu u pogledu pružanja osnovanog obrazloženja, propisanu članom 66. stav (2) Zakona*.*

U postupku donošenja ove Odluke posebno su cijenjene činjenice da je Komisija pravilno i potpuno izvršila ocjenu kvalifikovanosti ponuđača, te ocjenu pristiglih ponuda, a skladu sa kriterijima iz tenderske dokumentacije, te da je izbor najpovoljnijeg ponuđača izvršen u skladu sa Zakonom o javnim nabavkama, podzakonskim aktima i tenderskom dokumentacijom.

Uzimajući u obzir naprijed navedeno, odlučeno je kao u dispozitivu ove Odluke.

**POUKA O PRAVNOM LIJEKU:**

 Protiv ove Odluke može se uložiti žalba ugovornom organu u pisanoj formi, direktno, elektronskim putem ili preporučenom poštanskom pošiljkom, najkasnije u roku od 10 /deset/ dana od dana prijema ove Odluke.

 **V L A D A P R E M I J E R**

**BOSANSKO-PODRINJSKOG**

 **KANTONA GORAŽDE**

*Emir Oković*

*Broj: 03 - \_\_\_\_\_\_\_\_\_\_\_\_/16*

 *\_\_\_.\_\_\_.2016.godine*

 *G o r a ž d e*